CK โบรกฯอัพกำไรปีนี้แตะ 639 ลบ. รับส่วนแบ่ง CKP หนุน-ตัวเต็งชิงเค้ก “รถไฟฟ้าสีม่วงใต้”
โบรกเชียร์ซื้อ CK เป้า 26 บ. อัพกำไรปี 64 แตะ 639 ลบ. สะท้อนส่วนแบ่งกำไร CKP หนุนทะลัก-จับตาตัวเต็งชิงเค้ก "รถไฟฟ้าสีม่วงใต้" มูลค่า 8.2 หมื่นลบ.
โบรกเชียร์ซื้อ CK เป้า 26 บ. อัพกำไรปี 64 แตะ 639 ลบ. สะท้อนส่วนแบ่ง CKP หนุนทะลัก-จับตาตัวเต็งชิงเค้ก "รถไฟฟ้าสีม่วงใต้" มูลค่า 8.2 หมื่นลบ.
16 พ.ย. 2564

บล.ฟินันเซีย ไซรัส ระบุในบทวิเคราะห์วันนี้(16 พ.ย.64)  บริษัท ช.การช่าง จำกัด (มหาชน) หรือ CK รายงานกำไรสุทธิ ไตรมาส 3/2564 อยู่ที่ 275 ล้านบาท (ลดลง 14% เทียบไตรมาสก่อนหน้า,ลดลง 64% เทียบช่วงเดียวกันของปีก่อน) ส่วนกำไรปกติโต 57% เทียบไตรมาสก่อนหน้า,ลดลง 45% เทียบช่วงเดียวกันของปีก่อน ดีกว่าเราและตลาดคาดที่ 110-160 ล้านบาท จากส่วน แบ่งกำไรบริษัทร่วมที่สูงกว่าตาดทั้ง BEM และ CKP โดยกำไรโตเทียบไตรมาสก่อน หนุนจากส่วนแบ่งกำไรจาก CKP ที่โตแข็งแกร่งโต 66% เทียบไตรมาสก่อนหน้า,โต 42% เทียบช่วงเดียวกันของปีก่อน เป็น 391 ล้านบาท จาก High Season ของการผลิตกระแสไฟฟ้าทั้งโรงไฟฟ้าพลังน้ำงึม 2 และไซยะบุรีที่เพิ่มขึ้นจากการเข้าฤดูฝนเต็มตัว
อย่างไรก็ดีการหดตัวของกำไร เทียบช่วงเดียวกันของปีก่อน มีสาเหตุ จาก 1) ธุรกิจก่อสร้างถูกกระทบจากมาตรการปิดแคมป์ก่อสร้าง 1 เดือนในกทม.และ ปริมณฑล ซึ่งงานในมือทั้งหมดอยู่ในพื้นที่ดังกล่าว ส่งผลให้รายได้ลดลงเป็น 25 พันล้านบาท (ลดลง 21% เทียบไตรมาสก่อนหน้า,ลดลง 34% เทียบช่วงเดียวกันของปีก่อน) 2) ส่วนแบ่งกำไร BEM หดตัวหนัก 42% เทียบไตรมาสก่อนหน้า,ลดลง 85% เทียบช่วงเดียวกันของปีก่อน เป็น 41 ล้านบาท จากการระบาด COVID-19 รุนแรง และมาตรการล๊อกดาวน์ ขณะที่มีรายได้ปันผลจาก TTW  อยู่ที่ 232 ล้านบาท และอัตรากำไรขั้นต้นปรับขึ้น เป็น 8.2% จาก 8.1% ในไตรมาสา 2/25641 และ 7.7% ในไตรมาส /2563 ช่วยบรรเทาผลกระทบ
โดยแนวโน้มผลประกอบการหลักไตรมาส 4/2564 คาดลดลงเทียบไตรมาสก่อนหน้า แม้ได้แรงหนุนจากธุรกิจก่อสร้างหลัง กลับมาดำเนินการเป็นปกติ รวมส่วนแบ่งกำไร BEM ฟื้นตัวจากสถานการณ์ COVID ที่ดีขึ้นและดูลายมาตรการควบคุมหนุนปริมาณจราจรทางด่วนและจำนวนผู้โดยสาร รถไฟฟ้าดีขึ้น อย่างไรก็ดีถูกกดดันด้วยส่วนแบ่งกำไรจาก CKP ที่ลดลงตามปริมาณน้ำหลังผ่าน High Season ที่เป็นฤดูฝนในไตรมาส 3/2564 รวมถึงไม่มีบันทึกปันผลรับจาก TTW เหมือนกับไตรมาส 3/2564 ทั้งนี้ปรับเพิ่มประมาณการกำไรสุทธิปี 2564 ขึ้นจากเดิม 450 ล้านบาท เป็น 639 ล้านบาท (+4% เทียบช่วงเดียวกันของปีก่อน) สะท้อนกำไร CKP ดีกว่าคาด
คงประมาณการกำไรปี 2565 ที่ 1.2 พันล้านบาท (โต 82% เทียบช่วงเดียวกันของปีก่อน) ขับเคลื่อนจากทั้ง ธุรกิจก่อสร้างที่รายได้คาด โต 55% เทียบช่วงเดียวกันของปีก่อน เป็น 1.9 หมื่นล้านบาท จากการรับรู้ Backlog ต่อเนื่อง ทั้งเร่งโครงการรถไฟฟ้าสายสีส้มที่อยู่ในช่วงท้ายโครงการ รวมถึงความ คืบหน้ามากขึ้นของทางด่วนพระราม 3-ดาวคะนอง และงานที่รับใหม่อย่างอุโมงค์ส่ง น้ำจากสถานีบางมดถึงสำโรง นอกจากนี้ ยังหนุนด้วยการเติบโตของส่วนแบ่งกำไร บริษัทร่วม โดยเฉพาะ BEM ที่ฟื้นตัวจากฐานต่ำท่ามกลางการแพร่ระบาดคลายตัว
ทั้งนี้คงราคาเหมาะสมปี 2565 ที่ 26 บาท (SOTP) ยังแนะนำซื้อ ระยะสั้นหุ้นได้แรงหนุนจากงบไตรมาส 3/2564 ดีกว่าคาด ทางพื้นฐานยังชอบจากการเข้าสู่วัฏจักรขาขึ้นของ ธุรกิจรับเหมารอบใหม่ตั้งแต่ครึ่งหลังปี 2565
โดยมี Catalyst จากประมูลงานก่อสร้างรถไฟฟ้าม่วงใต้ ซึ่งเปิดขายซองแล้ว 1 พ.ย. – 24 ธ.ค. ก่อนยื่นซอง 27 ธ.ค.นี้ วงเงิน 8.2 หมื่นล้านบาท ซึ่งมองว่า CK เป็นตัวเต็งจากความเชี่ยวชาญงานใต้ดินที่มีถึง 4 สัญญา จาก 6 สัญญา รวมถึงติดตามการเซ็นสัญญารถไฟทางคู่เด่นชัย-เชียงราย เชียงของ ซึ่ง CK JV กับ STEC เสนอราคาต่ำสุดในสัญญา 2,3